અમિત જ્યારે દેહરાદુનમાં 11માં ધોરણમાં ભણતો હતો ત્યારે એકાએક આંખનો દુખાવો વધી ગયો હતો. જેથી ડોકટરે તેને વાંચવાની ના પાડી હતી અને ભણતર છોડવું પડે તેવી પરિસ્થિતિ ઉભી થઇ ગઇ હતી. તેમ છતાં અમિતના પરિવાર અને શિક્ષકોએ તેને હિંમત હાર્યા વગર આગ‌ળ વધવા પ્રોત્સાહન આપ્યું. જોકે અમિત શાળાએ જઇ શકતો ન હતો ત્યારે તેની બહેન અમિતના ક્લાસમેટ પાસેથી નોટબુક્સ લઇને બધી જ નોટ્સ કોપી કરતી હતી. અને પરીક્ષાના સમયે તેના પરિવારના બધી નોટ્સ તેને વાંચીને સંભળાવતા અને અમિત સાંભળીને તે યાદ રાખતો હતો. જોકે આવી મુશ્કેલ ઘડીમાં પણ પરિવાર અને શિક્ષકો - ક્લાસમેટના સહારે અમિત આજે દેશની સર્વોચ્ચ સંસ્થામાંની એક IIMજેવી સંસ્થામાંથી MBA કર્યા બાદ Ph.D પણ કરી રહ્યો છે.